Ramaphosa skenk helfte van sy jaarlikse salarisPres. Cyril Ramaphosa (Foto: Elmond Jiyane/GCIS) Pres. Cyril Ramaphosa het Woensdag aangekondig dat hy die helfte van sy jaarlikse salaris aan die Thuma Mina-fonds sal skenk, ter nagedagtenis aan oudpres. Nelson Mandela. Ramaphosa het Woensdag met die indiening van die presidensie se begroting by die parlement ŉ beroep op ander persone gedoen wat ook in staat is om skenkings te maak. “Ek het besluit om die helfte van my presidensiële salaris te skenk aan ŉ fonds wat deur die Nelson Mandela-stigting bestuur word. Dit sal direkte hulpbronne verskaf aan die talle klein maatskaplike projekte landswyd.” Die Thuma Mina-fonds word op 18 Julie, die 100ste herdenking van Madiba se geboorte, amptelike bekend gestel. Thuma Mina is ŉ Zoeloe-uitdrukking wat “stuur my” beteken en ŉ liedjie deur wyle legendariese jazz-musikant Hugh Masekela. Die fonds is ŉ privaat inisiatief wat deur die publiek gedryf word.